13. Kõik riigid on üha enam sõltuvad elutähtsatest side-, transpordi- ja transiidikanalitest, millest omakorda sõltuvad rahvusvaheline kaubandus, energiajulgeolek ja üldine  heaolu. Vaja on tõhustada rahvusvahelist tegevust, et tagada nende süsteemide vastupanuvõime rünnakute või tarnekatkestuste korral. Energiavajaduse rahuldamise tarve suurendab mõne NATO riigi sõltuvust välismaistest energiamüüjatest ning mõnel juhul välismaistest energia varustus- ja jaotusvõrkudest. Kuna suurem osa maailmas tarbitavast energiast eeldab transportimist üle kogu maailma, kasvab üha enam ka energiatarnete katkemise oht.